《正月十四夜曝书台候月不至》
明代·张萱

春游午夜正蹁跹，秉烛登台思黯然。尘匣未开天上镜，星桥惟放火中莲。

歌声舞影争相媚，雨意云情转可怜。怪底嫦娥亦羞涩，清光不到酒尊前。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。